Морис Уилкинс
Морис Уилкинс () е английски биофизик и молекулярен биолог, носител на Нобелова награда за физиология или медицина.

Биография 

Роден на 15 декември 1916 г. в Понгароа, Нова Зеландия. Родителите му са от ирландски произход. На шестгодишна възраст се преселва в Англия. Завършва физика в колежа Сейнт Джонс към Кеймбриджкия университет през 1938 г. След завършването си работи като асистент на проф. Джон Рандъл в Бирмингамския университет и през 1940 г. защитава докторска дисертация. След няколко премествания, през 1946 г., заедно с Рандъл пристига в Кингс Колидж (Лондон), където започва рентгеноструктурни кристалографски изследвания върху ДНК с цел изясняване на химичната структура на молекулата на ДНК. През 1951 г. към тях се присъединява и Розалинд Франклин, но двамата с Уилкинс не успяват да се сработят и затова всеки поотделно провежда своите изследвания. Тези изследвания служат за основа на Джеймс Уотсън и Франсис Крик при построяването на техния двойноверижен модел на ДНК. Уилкинс разделя с тях Нобеловата награда за физиология или медицина през 1962 г.

Външни препратки 
  Биография на Морис Уилкинс на сайта на Нобеловата награда
  Некролог на Морис Уилкинс в The Independent on Sunday, 9 октомври 2004
  Brian Sweeney, Биография на Морис Уилкинс в New Zealand Edge , 15 ноември 1999

Английски физици
Британски биофизици
Британски кристалографи
Проект Манхатън
Възпитаници на Кеймбриджкия университет
Преподаватели в Калифорнийския университет – Бъркли
Носители на Нобелова награда за физиология или медицина
Британски нобелови лауреати
Командори на Ордена на Британската империя
Родени в Нова Зеландия
Починали в Лондон